**ΑΝΑΚΟΙΝΩΣΗ**

**Δελτίο Τύπου συλλόγου ΕΕΠ και ΕΒΠ Αν. Μακεδονίας και Θράκης για το Πανελλαδικό Παν- Αναπηρικό Συλλαλητήριο στις 2 Δεκέμβρη**

Ενόψει τις 3 Δεκέμβρη 2016, Εθνική και Παγκόσμια Ημέρα Ατόμων με Αναπηρία και με αφορμή το συλλαλητήριο που εξήγγειλε η ΕΣΑμεΑ, στηρίζουμε τα άτομα με αναπηρία, χρόνιες παθήσεις και τις οικογένειές τους στον αγώνα για αξιοπρέπεια, ισότητα και δικαιοσύνη.

Δηλώνουμε την συμπαράστασή μας στην απόφαση του παν-αναπηρικού κινήματος για συνέχιση του αγώνα κατά των μέτρων πολιτικής λιτότητας και του κοινωνικού αποκλεισμού.

Διεκδικούμε κι εμείς, όλα τα μέλη του ΕΕΠ και ΕΒΠ, μαζί με τα άτομα με αναπηρίες, τους γονείς και τις οικογένειές τους, το αυτονόητο δικαίωμα των μαθητών με αναπηρία στη δωρεάν και δημόσια εκπαίδευση καθώς επίσης στις μόνιμες προσλήψεις στην ειδική εκπαίδευση.

Τέλος, καλούμε τα μέλη του ΕΕΠ και ΕΒΠ να συντονίσουν δράσεις ευαισθητοποίησης και ενημέρωσης μαθητών, σύμφωνα με την απόφαση του ΥΠΕΠΘ 15/ 11 /2016 , Αρ. πρωτ.: 194215 /Δ5, τη Δευτέρα 5.12.16